สวัสดีคะคุณ หนูเจ็บหัวใจมาเป็นเวลานานแล้ว ประมาณ6ปี เป็นๆหายๆ บางครั้งจะแน่นหน้าอกก่อนที่จะเจ็บ เจ็บบางครั้งจนแทบทนไม่ไหว ต้องนอนพัก บางครั้งนอนพักก็หาย แต่พอมา2-3ปีนี้เข้ามหาลัย เจ็บบ่อยขึ้น บางทีเจ็บหัวใจล่ามไปถึงตา เป็นเหมือนหัวใจเหนื่อยๆ เจ็บตอนหายใจเข้า เหมือนมีอะไรบีบหัวใจ บางครั้งเป็นตัวสั่นๆ บางครั้งหัวใจก็เต้นเร็ว บางครั้งก็เต้นช้า หนูมีสิทธิ์เป็นโรคหัวใจไหมค่ะ อาการแบบนี้
สวัสดีค่ะ อาการเจ็บหน้าอกดังกล่าวมา อาจมีสาเหตุจาก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากกล้ามเนื้อหรือกระดูกอ่อนบริเวณอกอักเสบ อาจสัมพันธ์กับท่าทาง มีจุดกดเจ็บชัดเจน-เจ็บจากกรดไหลย้อน จะมีอาการแสบร้อนกลางอก คลื่นไส้ อาเจียนร่วมด้วย-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆโดยหากเจ็บมากจนรบกวนการใช้ชีวิตประจำวัน เจ็บมากขึ้นเรื่อยๆ รู้สึกเหนื่อยง่ายมากขึ้น ควรไปพบแพทย์ โดยแพทย์อาจตรวจร่างกายและตรวจคลื่นไฟฟ้าหัวใจเพิ่มเติมค่ะการดูแลตัวเองเบื้องต้น หลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้ รับประทานอาหารอ่อนๆย่อยง่าย ไม่นอนทันทีหลังรับประทานอาหาร